
	[bookmark: nev]APRÓ ANNA
földrajz
BSc, 5. félév
Eszterházy Károly Főiskola
Természettudományi Kar
	






Témavezető:
	Dr. Dávid Árpád
főiskolai docens, EKF TTK




Tafonómiai megfigyelések Danitz pusztai gerinces maradványokon

Dolgozatában a szerző a danitz-pusztai homokbánya üledékes összletéből származó gerinces vázmaradványokat vizsgálta, szám szerint 2472 darabot, melynek egy része saját gyűjtés, míg másik részét a Magyar Állami Földtani és Geofizikai Intézet őslénytani gyűjteménye képezi.
A gerinces ősmaradványok a pannonnál idősebb tengeri és fiatalabb szárazföldi elemekre oszthatók: a tengeri gerinces maradványokból 411 darabot vizsgált, a szárazföldiekből pedig 64 darabot, valamint a rossz megtartási állapotból következően nem határozható törmelékek száma 1997 darab.. Tafonómiai vizsgálataim során külön vizsgáltam szárazföldi és a tengeri maradványok méret szerinti megoszlását, melyből arra következtettem, hogy a kevésbé koptatott szárazföldi maradványok lényegesen kevesebbet szállítódtak a tengeri maradványokkal szemben.
A tafonómiai megfigyeléseket két csoportba sorolhatók, amelyek a következők: az élőlény pusztulása és betemetődése között lezajló szállítás, bioeróziós és törésnyomok, szfericitás. A szárazföldi maradványokat pusztulási szakaszuk szerint osztottam fel Behrensmeyer (1978) alapján. A víz általi szállítódás bizonyítéka a csontok fényes felülete és törési módjai. A megfigyelt bioeróziós nyomokat hat csoportba soroltam, melyből kiemelkedőek a nekrofág rovarok élettevékenységének nyomai. Táplálkozás és szaporodás nyomok, is megfigyelhetőek voltak a csont tömör és szivacsos állományában. Húsevő, ragadozó élőlények harapásnyomai szintén előfordultak. A tafonómiai megfigyelések másik csoportja a betemetődési folyamatokra utal, vagyis a csontokat szín szerint vizsgáltam, amelyről az tanúskodik, hogy a betemetődés eltérő helyeken történt. Az üledék pórusterében a vas és mangán tartalmú fluidumok eltérő mértékben voltak jelen, ez okozza az eltérő színeket, amelyek a világos barnától egészen a sötét barnáig terjednek.



